
GHEORGHE CIUHANDU
SC2006- 3567/27.02.2006.
R E F E R A T

privind aprobarea Studiului de Oportunitate, Caietului de Sarcini, Instrucţiunilor privind organizarea şi desfăşurarea procedurii de delegare a gestiunii şi Regulamentului serviciului public de  combatere a  vectorilor şi  dăunătorilor pe domeniul public al municipiului Timişoara precum şi numirea Comisiei de evaluare a ofertelor pentru atribuirea Contractului de delegare a gestiunii  serviciului public  de combatere a vectorilor şi dăunătorilor  pe domeniul public al municipiului Timişoara 

Având în vedere prevederile Hotărârii Consiliului Local al Municipiului Timişoara nr. 25/ 31.01.2005  privind delegarea gestiunii serviciului public de  combatere a  vectorilor şi  dăunătorilor pe domeniul public al municipiului Timişoara,  s-a trecut la realizarea documentelor pentru delegarea gestiunii prin aplicarea procedurii de licitaţie publică deschisă, conform prevederilor Hotărârii Guvernului nr. 346/2004 privind  aprobarea  Regulamentului-cadru  de delegare a gestiunii serviciilor publice de salubrizare a localităţilor şi a Contractului-cadru de delegare a gestiunii serviciilor publice de salubrizare a localităţilor prin concesiune.

Serviciul Administrare Mediu Urban din cadrul Direcţiei Edilitare  a întocmit în acest sens Studiul de Oportunitate (Anexa nr. 1) privind delegarea gestiunii serviciului public de  combatere a  vectorilor şi  dăunătorilor pe domeniul public al municipiului Timişoara precum şi Regulamentul pentru delegare a gestiunii serviciului public de  combatere a  vectorilor şi  dăunătorilor pe domeniul public al municipiului Timişoara (Anexa nr. 2);
Din această analiză, au reieşit motivele de ordin economic, social, financiar şi de mediu care justifică delegarea gestiunii serviciului  public de  combatere a  vectorilor şi  dăunătorilor pe domeniul public al municipiului Timişoara pentru o perioadă de 5 ani.
În baza acestei analize, s-a procedat la  elaborarea următoarelor documente:
· Caietul de Sarcini privind delegarea gestiunii serviciului public de  combatere a  vectorilor şi  dăunătorilor pe domeniul public al municipiului Timişoara ( Anexa nr. 3);
· Instrucţiunile pentru ofertanţi  privind delegarea gestiunii serviciului public de  combatere a  vectorilor şi  dăunătorilor pe domeniul public al municipiului Timişoara  (Anexa nr. 4);
Ca urmare a celor prezentate mai sus şi în conformitate cu prevederile art. 10, art.11 alin.2 şi art.16  din  Hotărârea Guvernului nr. 346/2004 privind  aprobarea Regulamentului-cadru  de delegare a gestiunii serviciilor publice de salubrizare a localităţilor şi a Contractului-cadru de delegare a gestiunii serviciilor publice de salubrizare a localităţilor prin concesiune, propunem promovarea unui Proiect de Hotărâre a  Consiliului Local al Municipiului Timişoara în vederea  aprobării  documentelor delegării de gestiune a serviciului public de  combatere a  vectorilor şi  dăunătorilor pe domeniul public al municipiului Timişoara. 
De asemenea, potrivit  prevederilor  art. 17 alin. 1-5 din  Hotărârea Guvernului nr. 346/2004 privind  aprobarea Regulamentului-cadru  de delegare a gestiunii serviciilor publice de salubrizare a localităţilor şi a Contractului-cadru de delegare a gestiunii serviciilor publice de salubrizare a localităţilor prin concesiune, propunem numirea  Comisiei  de evaluare a ofertelor în vederea atribuirii Contractului de  delegare a  gestiunii  serviciului public de  combatere a  vectorilor şi  dăunătorilor pe domeniul public al municipiului Timişoara, cu o componenţă de 9 membri, după cum urmează:

· CIUHANDU Gheorghe – Primarul Municipiului Timişoara - Preşedinte;
· ANDOR Dumitru – Director Direcţia Edilitară – membru;

· CIUPA Vasile – Şef Serviciu >Administrare Mediu Urban – membru;

· FIAT Călin – Consilier Biroul Ecologie Urbană – membru;

· DUMITRU Mihaela – Consilier juridic – Serviciul Juridic – membru;

· HARACICU Smaranda – Şef Serviciu Buget – Investiţii – membru;

· MĂESCU Doina – Consilier Biroul Ecologie Urbană – membru;

· Reprezentant al Direcţiei Generale a Finanţelor Publice a Judeţului Timiş – membru;

· Reprezentant al autorităţii de mediu Agenţia Pentru Protecţia Mediului Timiş – membru;

